section_heading: Sirevi koji su zaslužili nositi znak Izvorno hrvatsko
paragraph_text: Zagrebački sir koji proizvodi Dukat d.d. Zagreb spada u svježe kravlje sireve koji imaju dugu tradiciju proizvodnje u našim kontinentalnim krajevima. Ovaj sir se često konzumira sam ili kao prilog suhomesnatim proizvodima uz dodatak vrhnja, crvene mljevene paprike, češnjaka i drugog povrća i namirnica. Uz to koristi se u pripremi kolača i slastica. Karakteristika zagrebačkog sira je njegova lisnata struktura, koja se postiže pojedinačnim grabljenjem i ocjeđivanjem u zasebnim zdjelicama.